Anykščių rajono savivaldybės Liudvikos ir Stanislovo Didžiulių viešoji biblioteka

**Anykščių rajono savivaldybės Liudvikos ir Stanislovo Didžiulių viešoji biblioteka** – pagrindinė Anykščių rajono savivaldybės biblioteka. Stovi Vyskupo skvere prie Anykščių bažnyčios.

## Istorija

1937 m. kovo 15 d. įsteigta Anykščių viešoji biblioteka. Ji vadinta „antros eilės biblioteka“, o tai reiškė, kad jos fondai gausesni. Remiantis archyviniais dokumentais, 1938 m. biblioteka turėjo 132 skaitytojus, jie mokėdavo mėnesinį 0,5 Lt abonentinį mokestį, per metus buvo išduota 2939 tomai knygų, įsirašė 32 nauji skaitytojai, tuo metu dirbo 2 darbuotojai (pirmasis vedėjas – Kazys Narijauskas). II pasaulinio karo metais sudegė. Po karo biblioteka buvo atkurta, 1944 m. bibliotekoje dirbęs mokytojas Pranas Pakalnis rinko iš skaitytojų knygas ir formavo bibliotekos fondą. 1945–1950 m. biblioteka buvo įsikūrusi privačiame kambaryje J. Biliūno gatvėje. 1950 m. iš privačių patalpų biblioteka perkelta į namą A. Baranausko aikštėje (šiuo metu viešbučio pastatas). Įėjimas buvo iš aikštės pusės.

1955 m. biblioteka perkelta į Okuličiūtės dvarelį – Paupio g. 10, A. Baranausko aikštės patalpose įsikūrė Vaikų biblioteka. Okuličiūtės dvarelyje be bibliotekos dar buvo rajono vykdomasis komitetas, namų valdyba ir pionierių namai. Tuo metu bibliotekai priklausė viena pusė namo. Didžiausiame kambaryje buvo įrengta skaitykla, kitame laikomi fondai, trečiame – darbo kambarys. Po kurio laiko kartu buvusios įstaigos viena po kitos buvo iškeltos ir visas Okuličiūtės dvarelis atiteko bibliotekai. Bibliotekoje įsikūrė nauji skyriai, įsteigti nauji etatai. 1975 m. pradėjus rajono bibliotekų centralizaciją, išaugo bibliotekos fondai, nauji skyriai, pagausėjo darbuotojų skaičius, dėl to bibliotekos pastatas Paupio gatvėje darėsi ankštas.

1993 m. planuota biblioteką perkelti į karinio komisariato pastatą Ladygos g. 1, tačiau šis planas liko neįgyvendintas. Vietoje to 1995 m. rugsėjo 29 d. naujoji biblioteka įsikūrė J. Biliūno g. 35 pastate, Okuličiūtės dvare paliekant tik Vaikų literatūros skyrių. 2007 m. bibliotekai suteiktas Liudvikos ir Stanislovo Didžiulių vardas. 2008 m. Vyskupo skvere ant Šventosios kranto prie Anykščių bažnyčios pradėti statyti nauji bibliotekos rūmai, naujose patalpose biblioteka įsikūrė nuo 2013 m.

## Padaliniai

Bibliotekoje 2019 m. sausį buvo 25 filialai.

|-
| || Andrioniškio filialas || Anykščių g. 48, Andrioniškis || Andrioniškio seniūnija || Įkurta 1950 m. 4000 egz.
|-
| || Ažuožerių filialas || Ežero g. 1, Ažuožeriai || Anykščių seniūnija || Įkurta 1955 m. kaip Šeimyniškių kaime kaip Šeimyniškių apylinkės klubas-skaitykla. 1967 m. perkelta į Ažuožerius. Dabar biblioteka veikia buvusiame vaikų darželyje. 7500 egz.
|-
| || Budrių filialas || Budriai || Kavarsko seniūnija || Įkurta 2015 m.
|-
|  || Burbiškio filialas || Burbiškis || Anykščių seniūnija || Įkurta 1954 m. 4500 egz.
|-
|  || Debeikių filialas || J. Biliūno g. 46, Debeikiai || Debeikių seniūnija || Įkurta 1941 m. 2017 m. persikėlė į naujas patalpas, kurios yra Debeikių pagrindinės mokyklos pastate.
|-
| || Elmininkų filialas || Naujieji Elmininkai || Anykščių seniūnija || Įkurta 1954 m. kaip Bikūnų biblioteka, vėliau pervadinta. 5000 egz.
|-
|  || Istorijų dvarelis || Paupio g. 10, Anykščiai || Anykščių seniūnija || Įkurta apie 2019 m., 2020 m. įkurtas vaikų ir jaunimo literatūros edukacijos centras.
|-
| || Kavarsko filialas || Tvenkinio g. 4, Kavarskas || Kavarsko seniūnija || Įkurta 1937 m., 2013 m. persikėlė į Kavarsko pagrindinės mokyklos patalpas ir įsijungė į čia įsteigto universalaus daugiafunkcio centro veiklą. 16600 egz.
|-
| || Kurklelių filialas || Kurkliai II || Kurklių seniūnija || Įkurta 1954 m. 4000 egz.
|-
|  || Kurklių filialas || Kurkliai || Kurklių seniūnija || Įkurta 1946 m., 2015 m. persikėlė į naujas Kurklių S. Kairio pagrindinės mokyklos bibliotekos patalpas – abi bibliotekos patalpintos po vienu stogu. 7000 egz.
|-
| || Leliūnų filialas || Leliūnai || Debeikių seniūnija || Įkurta 1968 m. 3000 egz.
|-
|  || Mačionių filialas || Mačionys || Skiemonių seniūnija || Įkurta 1951 m. 5000 egz.
|-
| || Piktagalio filialas || Kuniškiai || Anykščių seniūnija || Įkurta 1955 m., 2001 m. uždaryta, 2008 m. vėl atidaryta. 2700 egz.
|-
|  || Raguvėlės filialas || Raguvėlė || Troškūnų seniūnija || Įkurta 1950 m., 2010 m. perkelta į Raguvėlės pagrindinę mokyklą. 3100 egz.
|-
| || Rubikių filialas || Rubikiai || Anykščių seniūnija || Įkurta 1971 m., nors užuomazgos siekia 1952–1954 m., kai ji kūrėsi ne pačioje gyvenvietėje, o tuometinėje Rubikių apylinkėje. 4000 egz.
|-
| || Skiemonių filialas || Skiemonys || Skiemonių seniūnija || Įkurta 1941 m. 7300 egz.
|-
| || Staškūniškio filialas || Staškūniškis || Kurklių seniūnija || Įkurta 1952 m., 2015 m. biblioteką suniokojęs gaisras skaitytojus paliko ne tik be patalpų, bet ir be knygų. 3700 egz.
|-
| || Surdegio filialas || Surdegis || Troškūnų seniūnija || Įkurta 1949 m. 3800 egz.
|-
| || Svėdasų filialas || Vaižganto g. 16, Svėdasai || Svėdasų seniūnija || Įkurta 1940 m. Dabar veikia kultūros namų pastate. 11000 egz.
|-
| || Svirnų II filialas || Svirnai II || Kavarsko seniūnija || Įkurta XX a., 2001 m. uždaryta, 2009 m. vėl atidaryta. 3500 egz.
|-
| || Šerių filialas || Šeriai || Kavarsko seniūnija || Įkurta 1967 m. 4000 egz.
|-
| || Traupio filialas || Traupis || Traupio seniūnija || Įkurta 1951 m., 2009 m. sujungta su Traupio pagrindinės mokyklos biblioteka. 4000 egz.
|-
| || Troškūnų filialas || Vilniaus g. 4, Troškūnai || Troškūnų seniūnija || Įkurta 1941 m. 8000 egz.
|-
| || Vaitkūnų filialas || Vaitkūnai || Svėdasų seniūnija || Įkurta 1950 m. 4800 egz.
|-
|  || Viešintų filialas || Televizijos g. 5, Viešintos || Viešintų seniūnija || Įkurta 1941 m., po karo – 1945 m. 2014 m. persikėlė į Viešintų pagrindinės mokyklos patalpas ir įsijungė į čia įsteigto universalaus daugiafunkcio centro veiklą. 7200 egz.
|}

2001 m. buvo uždaryta 11 kaimo bibliotekų, kelios iš jų vėl atidarytos. Uždaryti filialai:

|-
| || Smėlynės filialas || Smėlynė || Troškūnų seniūnija || Veikė nuo XX a. vidurio iki 1992 m. 
|}

## Šaltiniai

## Nuorodos
*